ທ່ານໂຈ ໄບເດັນ ຈະສາບານໂຕ ເຂົ້າເປັນປະທານາທິບໍດີ ຄົນທີ 46 ຂອງສະຫະລັດ
ກົງກັນຂ້າມກັບປະທານາທິບໍດີດໍໂນລ ທຣຳ ຊຶ່ງເປັນນັກທຸລະກິດ ກ່ອນເຂົ້າຮັບຕຳແໜ່ງນັ້ນ ປະທານາທິບໍດີ ທີ່ໄດ້ຮັບເລືອກໃໝ່ ທ່ານໂຈ ໄບເດັນ ແມ່ນເປັນນັກການເມືອງ ທີ່ມີປະສົບພະການຢ່າງກວ້າງຂວາງ.
ໃນວັນພຸດມື້ນີ້ ຊາວອາເມຣິກັນ ພາກັນສະແດງຄວາມປິຕິຍິນດີຕ້ອນ ຮັບປະທານາທິບໍດີຄົນໃໝ່ ໃນໄລຍະສອງສາມເດືອນຜ່ານມານີ້ໄດ້ເກີດມີການຜິດຂ້ອງຕ້ອງຖຽງກັນຢ່າງຮຸນແຮງ ຊຶ່ງຊາວອາເມຣິກັນຈຳນວນນຶ່ງບໍ່ສາມາດຮັບເອົາການໄດ້ຮັບໄຊຊະນະຂອງປະທານາທິບໍດີທີ່ຖືກເລືອກໃໝ່ທ່ານໂຈ ໄບເດັນ ນັກຂ່າວວີໂອເອ Carolyn Presutti ຈະພາທ່ານໄປຮູ້ຈັກ ກັບຜູ້ຊາຍອາຍຸ 78 ປີທີ່ຈະເປັນຜູ້ນຳພາສະຫະລັດໃນໄລຍະ 4 ປີຕໍ່ໜ້າ ດັ່ງໄພສານຈະນຳເອົາລາຍລະອຽດ ມາສະເໜີທ່ານໃນອັນດັບຕໍ່ໄປ ມັນໃຊ້ເວລາ 4 ມື້ ສຳລັບຜົນການເລືອກຕັ້ງທີ່ບໍ່ແນ່ນອນ ຈົນເທົ່າທ່ານໂຈ ໄບເດັນ ສາມາດປະກາດອອກມາໄດ້ ເຖິງແມ່ນວ່າ ປະທານາທິບໍດີດໍໂນລ ທຣຳ ຈະຍັງສືບຕໍ່ຕັ້ງຄຳຖາມກ່ຽວກັບຜົນຂອງການເລືອກຕັ້ງ ໂດຍຈັດການໂຮມຊຸມນຸມ ພວກສະໜັບສະໜຸນຂອງທ່ານ ຊຶ່ງໃນທີ່ສຸດ ໄດ້ນຳໄປສູ່ການກໍ່ຄວາມວຸ້ນວາຍຂຶ້ນທີ່ຕຶກຫໍລັດຖະສະພາ ຕຶກຫໍລັດຖະສະພາໃນເວລານີ້ ໄດ້ກາຍເປັນປ້ອມປາການແລ້ວ ເວທີຈັດພິທີສາບານໂຕເຂົ້າຮັບຕຳແໜ່ງ ແມ່ນຢູ່ຫ່າງໄກຫຼາຍສຳລັບພວກຄົນເບິ່ງ ການມີໜ້າຂອງກຳລັງຕຳຫຼວດຂະໜາດໃຫຍ່ ທີ່ຮວມທັງກອງກຳລັງຮັກສາດິນແດນຈຳນວນ 25,000 ຄົນ ກົງກັນຂ້າມກັບປະທານາທິບໍດີດໍໂນລ ທຣຳ ຊຶ່ງເປັນນັກທຸລະກິດ ກ່ອນເຂົ້າຮັບຕຳແໜ່ງນັ້ນ ປະທານາທິບໍດີ ທີ່ໄດ້ຮັບເລືອກໃໝ່ ທ່ານໂຈ ໄບເດັນ ແມ່ນເປັນນັກການເມືອງທີ່ມີປະສົບພະການຢ່າງກວ້າງຂວາງ ທ່ານໂຈ ໄບເດັນ ກ່າວວ່າ ທ່ານໂຈ ໄບເດັນ ໄດ້ຖືກເລືອກໃຫ້ເປັນຜູ້ຕາງໜ້າຂອງປະຊາຊົນ ມາເກືອບ 50 ປີ ທ່ານໄດ້ເຮັດວຽກເປັນຮອງປະທານາທິບໍດີ 2 ສະໄໝ ຂອງທ່ານບາຣັກ ໂອບາມາ ກ່ອນໜ້ານີ້ ປະຊາຊົນໃນລັດເດລາແວ ໄດ້ເລືອກເອົາທ່ານເຂົ້າໄປນັ່ງເປັນສະມາ ຊິກສະພາສູງ 6 ສະໄໝ ນຶ່ງເດືອນຫຼັງຈາກຖືກເລືອກເປັນສະມາຊິກສະພາເທື່ອທຳອິດ ພັນລະຍາຂອງທ່ານແລະລູກສາວທີ່ຍັງນ້ອຍໆ ໄດ້ເສຍຊີວິດ ຍ້ອນອຸບັດຕິເຫດທາງລົດ ທີ່ເຮັດໃຫ້ລູກຊາຍຂອງທ່ານ ທີ່ຍັງນ້ອຍຢູ່ ໃນເວລານັ້ນ ບາດເຈັບສາຫັດ ສະມາຊິກສະພາສູງໂຈ ໄບເດັນ ຈະຂີ່ລົດໄຟແອມແທຣັກ ເປັນເວລາຊົ່ວໂມງເຄິ່ງແຕ່ວໍຊິງຕັນໄປຫາລັດເດລາແວໃນແຕ່ລະຄືນ ເພື່ອຢູ່ກັບລູກຊາຍທັງສອງຂອງທ່ານ ສະຖານິີລົດໄຟດັ່ງກ່າວໄດ້ຕັ້ງຊື່ເພື່ອເປັນກຽດໃຫ້ແກ່ທ່ານ ທ່ານໂຈ ໄບເດັນ ໄດ້ຜ່າຕັດສະໝອງ 2 ເທື່ອ ເພື່ອສ້ອມແປງເສັ້ນເລືອດແດງໃຄ່ ໃນປີ 2015 ເວລາທ່ານເປັນຮອງປະທານາທິບໍດີຢູ່ນັ້ນ ລູກຊາຍກົກຂອງທ່ານຄືທ່ານໂບ ໄດ້ເສຍຊີິວິດຍ້ອນໂຣກມະເຮັງໃນສະໝອງ ທ່ານໂຈ ໄບເດັນ ແລະພັນລະຍາຂອງທ່ານ ທ່ານນາງຈິລຊຶ່ງເປັນອາຈານສອນຢູ່ມະຫາວິທະຍາ ໄລ ໄດ້ພຳນັກຢູ່ນະຄອນວິລມິງຕັນ ໃນລັດເດລາແວ ຊຶ່ງເປັນຫົວເມືອງທີ່ມີປະຊາຊົນອາໄສຢູ່ 70,000 ຄົນນັ້ນ ເວລານີ້ ແມ່ນຖືວ່າເປັນລັດບ່ອນຢູ່ອາໄສຂອງທ່ານແລ້ວ ປັດຈຸບັນນີ້ ມີຂະບວນລົດ ແລະມືປືນຢືນລຽງລາຍຢູ່ຕາມຖະໜົນຫົນທາງສາຍຕ່າງໆ ເພື່ອໃຫ້ຄວາມຄຸ້ມກັນແກ່ທ່ານ ທ່ານບັກ ຊິມເປີສ໌ ແມ່ນທຸກທຸລະກິດທີ່ເຄີຍອາໄສຢູ່ໃນນະຄອນວິລມິງຕັນ ມາຕະຫຼອດຊີວິດ ທ່ານຊິມເປີສ໌ໃຫ້ຄວາມເຫັນວ່າ: ປະຊາຊົນຢູ່ທີ່ນີ້ ເອີ້ນປະທານາທິບໍດີທີ່ໄດ້ຮັບເລືອກໃໝ່ວ່າ ເປັນບຸກຄົນທີ່ມາຈາກເມືອງນີ້ແຫຼະ ເພິ່ນມັກກິນນົມປັ່ນຫຼື milkshakes ແລະແຊນວິສຊີ້ນສເຕັກໃສ່ເນີຍ ທ່ານບັອບ ເບີດ (Bob Byrd) ໝູ່ເພື່ອນທີ່ຮູ້ຈັກກັນມາດົນນານ ເຄີຍພົບເຫັນທ່ານໂຈ ໄບເດັນຂີ່ລົດສປອດຮຸ້ນ 1967 ເປີດຫຼັງຄາມາແລ້ວ ທ່ານເບີດກ່າວວ່າ: ເວລານີ້ ທ່ານມີອາຍຸ 78 ປີ ຊຶ່ງເປັນປະທານາທິບໍດີ ທີ່ມີອາຍຸສູງທີ່ສຸດເທົ່າທີ່ເຄີຍໄດ້ຮັບເລືອກມາ ແມ່ນພ້ອມແລ້ວທີ່ຈະປະເຊີນໜ້າກັບບັນຫາທ້າທາຍທາງການເມືອງທີ່ຫຍຸ້ງຍາກທີ່ສຸດໂດຍຈະນຳພາປະເທດຊາດທີ່ມີການແບ່ງແຍກໃຫ້ກ້າວເດີນໄປສູ່ອະນາຄົດຂ້າງໜ້າ President-elected Joe Biden: President-elected Joe Biden: Buck Simpers, Lifelong Wilmington Businessman: Bob Byrd, Byrd Gomes Lobbyists: